**ELŐTERJESZTÉS**

**Szombathely Megyei Jogú Város Közgyűlésének 2024. november 28-i ülésére**

**Javaslat pályázatokkal kapcsolatos döntések meghozatalára**

**Fenntartható humán infrastruktúra**

1. **Javaslat a „Bölcsődék fejlesztése Szombathelyen” című pályázattal kapcsolatos döntés meghozatalára**

A TOP Plusz-3.4.1-23 kódszámú, *Fenntartható humán infrastruktúra* c. felhívásra benyújtandó **„Bölcsődék fejlesztése Szombathelyen”** c. projekt a bölcsődei ellátást nyújtó intézmények fejlesztésével hozzájárul a családok életminőségének javításához és a szülők munkavállalási esélyeinek növeléséhez. A fejlesztés célja a bölcsődei ellátás által nyújtott szolgáltatás minőségi fejlesztése, amely hosszútávon a népességszám csökkenésének születések támogatásával történő megállítását segíti elő. Ezzel párhuzamosan a növekvő női foglalkoztatás arányának emelkedéséhez elengedhetetlen az intézményi háló fejlesztése, a korai nevelés feltételrendszerének bővítése.

A projekt keretében tervezett, **meglévő bölcsődei férőhelyek fejlesztése** a gyermekjóléti alapellátások közül a bölcsődei ellátási formához való hozzáférést javítja. A bölcsődei szolgáltatások minőségi fejlesztése hozzájárul a kisgyermeket nevelők munkavállalásának támogatásához, a családok segítéséhez. A tervezett beruházások helyi szükségleteken alapulnak, a felhívás célkitűzéseivel összhangban álló tevékenységeket tartalmaznak, meglévő bölcsődei férőhelyek fejlesztését eredményezik. A tervezett projekt biztosítja a családok számára a megerősített intézményi és szociális hálót, az egyéni élethelyzetre szabott segítségnyújtás lehetőségét.

**Fejlesztéssel elérendő eredmények:**

Jelen projekt keretében az alábbi tagbölcsődék kerülnek fejlesztésre, a helyi igényeknek megfelelő műszaki tartalommal:

- **fejlesztett bölcsődei férőhelyek száma: 474 db**

- bölcsődei ellátást nyújtó fejlesztéssel érintett / **feladatellátási helyek száma: 6 db**

|  |  |  |
| --- | --- | --- |
| **Bölcsőde neve** | **Címe** | **Férőhelyek száma** |
| Százszorszép Bölcsőde | 9700 Szombathely, Váci M. u. 5. | 104 fő |
| Meseház Bölcsőde | 9700 Szombathely, Fogaras u. 6. | 90 fő |
| Bokréta Bölcsőde | 9700 Szombathely, Barátság u. 22. | 78 fő |
| Kuckó Bölcsőde | 9700 Szombathely, Hadnagy u. 2/B. | 38 fő |
| Babóca Minibölcsőde | 9700 Szombathely, Hadnagy u. 2/B. | 7 fő |
| Csicsergő Bölcsőde | 9700 Szombathely, Bem J. u. 9. | 46 fő |
| Csodaország Bölcsőde | 9700 Szombathely, Szűrcsapó u. 43/A. | 104 fő |
| Manócska Minibölcsőde | 9700 Szombathely, Szűrcsapó u. 43/A. | 7 fő |
| **Fejlesztéssel érintett férőhelyszám összesen:** | | **474 fő** |

A tagbölcsődék fejlesztésének rövid műszaki tartalma:

* Százszorszép Bölcsőde: tálalókonyha felújítása, árnyékoló szerkezet cseréje, játszóudvar felújítása, csoportszoba felszerelések, informatikai eszközök beszerzése.
* Meseház Bölcsőde: tálalókonyha felújítása, árnyékoló szerkezet cseréje, játszóudvar felújítása, csoportszoba felszerelések, informatikai eszközök beszerzése.
* Bokréta Bölcsőde: főzőkonyha felújítása, belső nyílászárók cseréje, vízpermetező kiépítése, csoportszoba felszerelések, informatikai eszközök beszerzése.
* Kuckó Bölcsőde/Babóca Minibölcsőde: meglévő kerítés elbontása, új kerítés építése, játszóudvar felújítása, csoportszoba felszerelések, informatikai eszközök beszerzése.
* Csicsergő Bölcsőde: játszóudvar felújítása, vízpermetező kiépítése.
* Csodaország Bölcsőde/Manócska Minibölcsőde: meglévő kerítés elbontása, új kerítés építése, játszóudvar felújítása, csoportszoba felszerelések, informatikai eszközök beszerzése

A fejlesztés megfelel a pályázati felhívásban foglalt kritériumoknak, mivel Fenntartható Városfejlesztési eszköz keretében nevesített város területén található helyszíneket tartalmaz és meglévő feladatellátási helyek infrastrukturális és eszköz fejlesztésére irányul.

A projekt erőforrás kerete: a Terület- és Településfejlesztési Operatív Program Plusz TOP Plusz-3.4.1-23 azonosító számú, *Fenntartható humán infrastruktúra* c. felhívásra benyújtandó „Bölcsődék fejlesztése Szombathelyen” című támogatási kérelem keretében igényelhető támogatási forrás, melynek összege bruttó 237.000.000,- Ft, támogatási intenzitás 100 százalék.

A beruházás tervezett megvalósítási időszaka 2025.07.01- 2027.12.31. közötti időtartam, összesen 30 hónap.

Fentiekre tekintettel javaslom, hogy a Közgyűlés az előterjesztés 1. sz. mellékletét képező Koncepcionális javaslat alapján határozza el a támogatási kérelem benyújtását, hatalmazzon fel a szükséges dokumentumok aláírására és a kérelem benyújtására, valamint nyertes pályázat esetén a Támogatási Szerződés aláírására.

1. **Javaslat az „Egészségügyi alapellátás fejlesztése” című pályázattal kapcsolatos döntés meghozatalára**

A TOP PLUSZ-3.4.1-23 kódszámú, „Fenntartható humán infrastruktúra” című pályázati felhívásra benyújtandó **„Egészségügyi alapellátás fejlesztése”** című projekt olyan átfogó fejlesztést irányoz elő, amely az alapellátási szolgáltatások modernizálásával kívánja biztosítani a helyi lakosság számára a hatékonyabb és színvonalasabb egészségügyi ellátást. A projekt középpontjában a szolgáltatások infrastrukturális megújítása áll, amelyek révén nemcsak a betegellátás minősége javul, hanem lehetőség nyílik a megelőzés hatékonyságának növelésére is, ezáltal elősegítve a lakosság egészségi állapotának hosszú távú javulását.

A fejlesztés Szombathely városában négy egészségügyi rendelőegység korszerűsítését foglalja magában, összesen 25 rendelőegység felújításával. Az infrastrukturális beruházások közé tartoznak az építészeti felújítások, az épületgépészeti rendszerek korszerűsítése, valamint a fűtési-hűtési rendszerek és a villamos hálózat modernizálása. Az akadálymentesítés is kiemelt szempontként jelenik meg, annak érdekében, hogy mindenki számára biztosított legyen a hozzáférés az egészségügyi szolgáltatásokhoz.

Jelen projekt keretében az alábbi háziorvosi rendelők kerülnek felújításra:

|  |  |  |
| --- | --- | --- |
| **Alapellátás megnevezés** | **Címe** | **Fejlesztéssel érintett rendelők száma** |
| Felnőtt háziorvos | Szombathely, Rumi út 74 | 4 db |
| Felnőtt háziorvos | Szombathely, Szent Márton u. 20-24. | 6 db |
| Felnőtt fogászat | 2 db |
| Felnőtt háziorvos | Szombathely, Szűrcsapó u. 23. | 4 db |
| Gyermek háziorvos | 2 db |
| Felnőtt háziorvos | Szombathely, Váci Mihály u. 3. | 5 db |
| Felnőtt fogászat | 2 db |
| **Fejlesztéssel érintett rendelők száma összesen 25 db** | | |

**A fejlesztések részletei:**

* Rumi út 74. rendelőegység: tetőszerkezet felújítása, nyílászárók cseréje, pincehelyiségek korszerűsítése, a fűtési és hűtési rendszerek modernizálása, valamint a homlokzati szigetelés kiépítése.
* Szent Márton u. 20-24. rendelőegység: villamos hálózat teljes cseréje, földszinti épületrész tetőszigetelésénekfelújítása, belső nyílászárók korszerűsítése, akadálymentes mellékhelyiségek kialakítása.
* Szűrcsapó u. 23. rendelőegység: belső terek felújítása, új belső nyílászárók beépítése, burkolatok, szaniterek cseréje, fűtés- és melegvízrendszer korszerűsítése, valamint akadálymentes mellékhelyiségek kialakítása.
* Váci Mihály u. 3. rendelőegység: az emeleti szinten lévő belső terek átalakítása, ehhez szükséges villamos- és gépészeti szerelési munkák elvégzése, burkolatok cseréje, meglévő felvonó cseréje, valamint akadálymentes vizesblokk kialakítása.

A fejlesztés megfelel a pályázati felhívásban foglalt kritériumoknak, mivel Fenntartható Városfejlesztési eszköz keretében nevesített város területén található helyszíneket tartalmaz és meglévő feladatellátási helyek infrastrukturális és eszköz fejlesztésére irányul.

A projekt erőforrás kerete: a Terület- és Településfejlesztési Operatív Program Plusz TOP\_PLUSZ-3.4.1-23 azonosító számú, Fenntartható humán infrastruktúra c. felhívásra benyújtandó „Egészségügyi alapellátás fejlesztése” című támogatási kérelem keretében igényelhető támogatási forrás, melynek összege bruttó 571.921.932, - Ft, támogatási intenzitás 100 százalék.

A beruházás tervezett megvalósítási időszaka 2025.07.01- 2027.12.31. közötti időtartam, összesen 30 hónap.

Fentiekre tekintettel javaslom, hogy a Közgyűlés az előterjesztés 2. sz. mellékletét képező Koncepcionális javaslat alapján határozza el a támogatási kérelem benyújtását, hatalmazzon fel a szükséges dokumentumok aláírására és a kérelem benyújtására, valamint nyertes pályázat esetén a Támogatási Szerződés aláírására.

1. **Javaslat a „Gyermekjóléti és szociális alapszolgáltatások fejlesztése” című pályázattal kapcsolatos döntés meghozatalára**

A TOP Plusz-3.4.1-23 kódszámú, „Fenntartható humán infrastruktúra” című pályázati felhívásra benyújtandó **„****Gyermekjóléti és szociális alapszolgáltatások fejlesztése”** című projekt célja a helyi szociális infrastruktúra és szolgáltatások minőségi fejlesztése, különös tekintettel a gyermekjóléti alapellátásokra és szociális alapszolgáltatásokra. A projekt keretében olyan beruházások valósulnak meg, amelyek hosszú távon biztosítják az alapellátások minőségének javítását, ezáltal segítve a szolgáltatásokhoz való szélesebb körű hozzáférést és a helyi lakosság életminőségének emelését.

A fejlesztés nemcsak a meglévő szolgáltatások korszerűsítésére irányul, hanem a rászoruló lakossági csoportok életkörülményeinek javítását is elősegíti, így különösen a társadalmi hátrányokkal küzdő csoportok, például a gyermekes családok és az idősek számára biztosítja a szükséges támogatási hátteret. Az infrastrukturális beruházások hozzájárulnak ahhoz, hogy az ellátórendszer hatékonyabban, korszerűbb környezetben működjön, amely a szociális ellátások fejlesztése mellett a megelőző tevékenységekre is nagyobb hangsúlyt helyez. A projekt révén javul a helyi gyermekjóléti és szociális intézmények szolgáltatási színvonala, ezáltal hozzájárulva a szociális kirekesztés és az egyenlőtlenségek mérsékléséhez.

A projekt megvalósítási helyszíne a Pálos Károly Szociális Szolgáltató Központ és Gyermekjóléti Szolgálat Szombathely, Jászai Mari utca 4. sz. alatti telephelye, ahol a fejlesztés keretében az intézmény infrastrukturális körülményeinek átfogó korszerűsítése valósul meg, biztosítva a modernizált környezetet és a szolgáltatások széles körű elérhetőségét.

A projekt átfogó célja a család- és gyermekjóléti központ által biztosított szolgáltatások fejlesztése, hogy a város lakossága, különösen a társadalmi és szociális szempontból hátrányos helyzetű csoportok hozzáférjenek a magasabb minőségű, korszerű infrastruktúrával támogatott szociális ellátáshoz.

**A fejlesztések részletei:**

Épület felújítása:

* Az épület földszintjének felújítása, beleértve az épületgépészeti, épületvillamossági és épületszerkezeti munkálatokat.

Külső tér felújítása:

* A kapcsolódó zöldfelületek és udvar felújítása, szabadtéri bútorok és játszóeszközök telepítésével.

Szolgáltatásokhoz kapcsolódó eszközbeszerzés:

* Modern irodai bútorok és egyéb berendezések beszerzése a munkavégzés támogatására.
* Jelzőrendszeres házi segítségnyújtáshoz szükséges, meglévő eszközpark fejlesztése.

Szállítóeszköz beszerzése:

* Idősek nappali ellátásához kapcsolódóan kisbusz beszerzése.

A fejlesztés megfelel a pályázati felhívásban foglalt kritériumoknak, mivel Fenntartható Városfejlesztési eszköz keretében nevesített város területén található helyszíneket tartalmaz és meglévő feladatellátási helyek infrastrukturális és eszköz fejlesztésére irányul.

A projekt erőforrás kerete: a Terület- és Településfejlesztési Operatív Program Plusz TOP\_PLUSZ-3.4.1-23 azonosító számú, Fenntartható humán infrastruktúra c. felhívásra benyújtandó „Gyermekjóléti és szociális alapszolgáltatások fejlesztése” című támogatási kérelem keretében igényelhető támogatási forrás, melynek összege bruttó 205.000.000, - Ft, támogatási intenzitás 100 százalék.

A beruházás tervezett megvalósítási időszaka 2025.07.01- 2027.12.31. közötti időtartam, összesen 30 hónap.

Fentiekre tekintettel javaslom, hogy a Közgyűlés az előterjesztés 3. sz. mellékletét képező Koncepcionális javaslat alapján határozza el a támogatási kérelem benyújtását, hatalmazzon fel a szükséges dokumentumok aláírására és a kérelem benyújtására, valamint nyertes pályázat esetén a Támogatási Szerződés aláírására.

1. **Javaslat az „Óvoda fejlesztések Szombathelyen” című pályázattal kapcsolatos döntés meghozatalára**

A TOP Plusz-3.4.1-23 kódszámú „Fenntartható humán infrastruktúra” című felhívás keretében megvalósuló **„****Óvoda fejlesztések Szombathelyen”** c. projekt alapvető célja a város óvodai intézményeinek infrastrukturális modernizálása, amely elengedhetetlen a gyermekek nevelési körülményeinek javítása érdekében. A projekt hozzájárul a családok életminőségének emelkedéséhez, valamint a területi és társadalmi egyenlőtlenségek csökkentéséhez.

A fejlesztések nemcsak a fizikai környezet korszerűsítésére irányulnak, hanem az esélyegyenlőség biztosítására is, lehetővé téve, hogy minden gyermek egyenlő eséllyel férhessen hozzá az óvodai neveléshez. A három érintett szombathelyi óvoda infrastrukturális korszerűsítése és eszközfejlesztése energiatakarékos megoldások bevezetésével, a fűtési és villamos hálózat modernizálásával valósul meg. A projekt magában foglalja az épületgépészeti és épületszerkezeti korszerűsítéseket, a víz- és villamos hálózat felújítását, valamint az épületek szigetelését, energiatakarékos világítási rendszerek alkalmazását, és a nyílászárók és burkolatok cseréjét.

Az óvodai intézmények infrastrukturális fejlesztése révén a férőhelyek minőségi bővítése és a hosszú távú működés biztosítása válik lehetővé, különös figyelemmel az esélyegyenlőségre és a társadalmi különbségek csökkentésére. A színvonalas óvodai nevelés támogatja a gyermekek korai fejlődését és hozzájárul a város fenntartható fejlődési céljaihoz.

Jelen projekt keretében az alábbi óvodák kerülnek fejlesztése:

|  |  |  |  |
| --- | --- | --- | --- |
| **Óvoda neve** | **Ingatlan címe** | **Helyrajzi szám** | **Tulajdonos** |
| Szombathelyi Kőrösi Csoma Sándor Utcai Óvoda | 9700 Szombathely, Kőrösi Csoma Sándor utca 7. | 9510 | Szombathely MJV |
| Szombathelyi Barátság Óvoda | 9700 Szombathely, Barátság utca 22. | 6614/34 | Szombathely MJV |
| Szombathelyi Vadvirág Óvoda | 9700 Szombathely, Selmec utca 2. | 7717 | Szombathely MJV |

**A fejlesztések részletei:**

* Szombathelyi Kőrösi Csoma Sándor Utcai Óvoda: távhő fogadó állomás rekonstrukciója, hőcserélők cseréje, belső fűtési hálózat korszerűsítése, termosztatikus szelepek beépítése, belső villamoshálózat modernizálása, akadálymentesítése.
* Szombathelyi Barátság Óvoda: fejlesztőszoba kialakítása, belső fűtéshálózat felújítása radiátorcserével, termosztatikus szelepek beépítése, akadálymentesítés.
* Szombathelyi Vadvirág Óvoda: kazáncsere, hőleadók cseréje, termosztatikus szelepek és okos termosztát felszerelése, játszóudvar fejlesztése.

A fejlesztés megfelel a pályázati felhívásban foglalt kritériumoknak, mivel Fenntartható Városfejlesztési eszköz keretében nevesített város területén található helyszíneket tartalmaz és meglévő feladatellátási helyek infrastrukturális és eszköz fejlesztésére irányul.

A projekt erőforrás kerete: a Terület- és Településfejlesztési Operatív Program Plusz TOP\_PLUSZ-3.4.1-23 azonosító számú, Fenntartható humán infrastruktúra c. felhívásra benyújtandó „Óvoda fejlesztések Szombathelyen” című támogatási kérelem keretében igényelhető támogatási forrás, melynek összege bruttó 377.000.000, - Ft, támogatási intenzitás 100 százalék.

A beruházás tervezett megvalósítási időszaka 2025.07.01- 2027.12.31. közötti időtartam, összesen 30 hónap.

Fentiekre tekintettel javaslom, hogy a Közgyűlés az előterjesztés 4. sz. mellékletét képező Koncepcionális javaslat alapján határozza el a támogatási kérelem benyújtását, hatalmazzon fel a szükséges dokumentumok aláírására és a kérelem benyújtására, valamint nyertes pályázat esetén a Támogatási Szerződés aláírására.

1. **Javaslat a „Szociális alapszolgáltatások minőségi fejlesztése” című pályázattal kapcsolatos döntés meghozatalára**

A TOP Plusz-3.4.1-23 kódszámú „Fenntartható humán infrastruktúra” című felhívás keretében megvalósuló **„Szociális alapszolgáltatások minőségi fejlesztése”** projekt alapvető célja a szociális infrastruktúrán belül a hajléktalanok/fedél nélküli emberek, illetve a fogyatékkal élők ellátását nyújtó szolgáltatások minőségi, infrastrukturális fejlesztése, illetve az alapszolgáltatások műkődési feltételeinek javítása. A beruházás eredményeképpen az intézmények szociális alapszolgáltatási struktúrája nem változik, azonban az épületekben megvalósuló fejlesztések révén a szolgáltatások színvonalának javulása várható, növelve ezzel az intézményi rendszerbe történő bevonást.

Jelen projekt keretében az alábbi intézmények kerülnek fejlesztésre:

|  |  |  |  |
| --- | --- | --- | --- |
| **Intézmény neve** | **Ingatlan címe** | **Helyrajzi szám** | **Tulajdonos** |
| Hajléktalan Embereket Ellátó Szociális Intézmények | 9700 Szombathely, Zanati út 1. | 7192 | Szombathely MJV |
| Fogyatékos Embereket Segítő Szolgáltatások | 9700 Szombathely, 11-es Huszár út 116. | 2164/2 | Szombathely MJV |

A fejlesztés megfelel a pályázati felhívásban foglalt kritériumoknak, mivel Fenntartható Városfejlesztési eszköz keretében nevesített város területén található helyszíneket tartalmaz és meglévő feladatellátási helyek infrastrukturális és eszköz fejlesztésére irányul.

**A fejlesztések rövid műszaki tartalma:**

A projekt keretében a Zanati úti hajléktalan ellátáshoz kapcsolódóan a telephelyen működő háziorvosi rendelő felszerelésének egy része, valamint informatikai rendszere kerül korszerűsítésre. A nappali melegedő és az utcai szociális szolgálat alapszolgáltatásokhoz kapcsolódóan felújításra kerül a telephely épületrésze, illetve infrastruktúrafejlesztés valósul meg, amely magában foglalja az alábbiakat: vizesblokkok rongálásbiztos felújítása, fűtés és melegvíz rekonstrukció, burkolatok és belső ajtók cseréje, klimatizálás. Az utcai szolgálat tehermentesítése, valamint a megfelelő ellátásokhoz és szolgáltatásokhoz történő időben eljutás miatt új, elektromos személyautó kerül beszerzésre a nappali melegedőbe.

A 11-es Huszár úti Fogyatékos Embereket Segítő Szolgáltatások tekintetében az alapellátás-támogató szolgálat, nappali ellátás infrastrukturális hátterének fejlesztése, a telephely épületrészének felújítása, a fogyatékos embereket segítő alapszolgáltatások működési feltételeinek javítása valósul meg az alábbiak szerint: épület belső festése, nyílászárók cseréje, személyfelvonó korszerűsítése. A Támogató Szolgálat gépjárművei a folyamatos használat során elöregednek, egyre több alkalommal van szükség szervizelésükre, amelynek költségei folyamatosan emelkednek, ezért szükséges egy új, mozgássérült személyek szállítására alkalmas gépjármű beszerzése. A gépjárműbe történő akadálymentes feljutáshoz rámpa beszerzése szükséges. A szervezet egészének informatikai erőforrásai elavultak, cserére szorulnak. E helyzet leginkább az alapellátásokat érinti, ahol mindkét célcsoport számára szükség lenne az eszközök cseréjére, valamint modernizálására. Az eszközbeszerzés eredményeképp egy modern, korszerű informatikai eszközpark jön létre, amely nagyban hozzájárul az ügyfelek elégedettségéhez, a hatékonyabb munkavégzéshez.

A projekt erőforrás kerete: a Terület- és Településfejlesztési Operatív Program Plusz TOP Plusz-3.4.1-23 azonosító számú, *Fenntartható humán infrastruktúra* c. felhívásra benyújtandó „Szociális alapszolgáltatások minőségi fejlesztése” című támogatási kérelem keretében igényelhető támogatási forrás, melynek összege bruttó 161.000.000, - Ft, támogatási intenzitás 100 százalék.

A beruházás tervezett megvalósítási időszaka 2025.07.01- 2027.12.31. közötti időtartam, összesen 30 hónap.

Fentiekre tekintettel javaslom, hogy a Közgyűlés az előterjesztés 5. sz. mellékletét képező Koncepcionális javaslat alapján határozza el a támogatási kérelem benyújtását, hatalmazzon fel a szükséges dokumentumok aláírására és a kérelem benyújtására, valamint nyertes pályázat esetén a Támogatási Szerződés aláírására.

1. **Javaslat a TOP Plusz-1.3.2-23 kódszámú Fenntartható városfejlesztés című pályázati felhívásra benyújtandó pályázatokkal kapcsolatos döntés meghozatalára**

A TOP Plusz-1.3.2-23 kódszámú „Fenntartható városfejlesztés” című felhívás keretében megvalósuló fejlesztések listája:

1. Fenntartható városfejlesztés Szombathelyen

* Fenntartható városfejlesztési stratégia és TOP Plusz Városfejlesztési Programterv elkészítése
* FVS felülvizsgálata a népszámlálást követően
* Városi zöld finanszírozási keretrendszer kidolgozása, város energiafelhasználásának mérése
* Digitális akcióterv kidolgozása
* FVS pénzügyi megvalósíthatóságára üzleti modell, üzleti terv készítése
* Partnerségi egyeztetés, hálózatépítése
* ZIFFA (Települési Zöld Infrastruktúra Fejlesztési- és Fenntartási Akcióterv), KHT elkészítése

1. Parkolási infrastruktúra-és zöldfelületfejlesztés a Derkovits városrészen

* Bem buszforduló parkoló kialakítás
* Bem buszforduló parkoló kialakítás II. ütem
* Bem 11-13. és 15-17. sz. háztömbök között park rehabilitáció
* Szűrcsapó utca Perint felőli oldal útfelújítás
* Patak utca útfelújítás

1. Zöldfelületfejlesztés Szombathelyen

* Búzavirág park fejlesztése
* 11-es Huszár út tömbbelső játszóeszközök cseréje, okospad
* Szűrcsapó u. 16-18 között park rehabilitáció és Szűrcsapó 12-14 sz. között park és játszótér létesítése
* Éhen Gyula tér parkosítás
* Károly Róbert utca 17. szám mögötti terület játszótér fejlesztés
* Hunyadi u. 51. mellett játszótér építése
* Diófa u. 5-6. mögött közösségi park kialakítás
* Kőrősi - Fogaras tömbbelső játszótér fejlesztése
* Újperint játszótér fejlesztése

1. Hunyadi út felújítása Szombat-helyen I. ütem

* Hunyadi u. (Piac - Károlyi A. u.) I.ütem

1. Kodály Zoltán utca felújítása Szombathelyen

* Kodály Zoltán utca II. ütem
* Kodály Zoltán utcai híd felújítása

1. Belterületi úthálózat fejlesztése

* Horváth Boldizsár krt. felújítása
* Eötvös u. felújítása
* Írottkő u. felújítása
* Welther K. u. felújítása
* Markusovszky L. u. felújítása (Kórházköz-Sugár u. körforgalomig) II.ütem

1. Kerékpárosbarát fejlesztések a déli városrészen

* Rumi úti kerékpársáv és út
* Táplánszentkereszt felől érkező kerékpárút - Sporttér közti hiányzó szakasz kiépítése

1. Közúti infrastruktúra fejlesztése

* Halastó u. hiányzó szakaszának megépítése
* Kunc Adolf u. felújítása
* Jászai Mari utca felújítása
* Őrség utca felújítása
* Csapó utca felújítása
* Thököly I. utca felújítása
* Mátyás király utca felújítása

1. Belterületi utak fejlesztése Szombathelyen

* Acél utca, Alkotás utca, Bártfa utca, Hámor utca, Ipar utca, Jegenye utca, Vas utca felújítása, járda felújítás
* Rumi út (Szent Gellért - Csititó) felújítás
* Sándor L. u. felújítása, Oroszlán u. hiányzó szakaszának megépítése, Határőr u. hiányzó szakaszának megépítése

1. Kerékpárosbarát fejlesztések Szombathelyen

* Váci M. utcával párhuzamosan kerékpárút és sétány létesítése Kodály Z.-Paragvári u. és Váci M. - Muskátli utcák között
* Simon I. utca- régi vashíd között kerékpárút építése

1. Belterületi útfelújítások

* Simon I. utca felújtása
* Márton Áron utca felújítás, Wimmer A. utca buszforduló
* Gagarin utca felújítása
* Kárpáti Kelemen utcában közlekedésbiztonsági fejlesztés + járda

1. Belterületi utak korszerűsítése

* Szent Imre herceg u. felújítása
* Rumi Rajk u. felújítása II. ütem
* Pázmány Péter krt. felújítása
* Wälder Alajos u. felújítása
* Taschler József u. felújítása

1. Markusovszky L. utca felújítása

* Markusovszky L. u. felújítása híddal együtt (Deák F. u. - Kórházköz közötti szakasz)

1. Bartók Béla krt. és híd felújítása

* Bartók Béla utcai híd, Bartók Béla krt. burkolatfelújítása

1. Hunyadi utca felújítása Szombathelyen II. ütem

* Hunyadi utca felújítása (Károlyi A. u. - Szent Gellért u.)

Az előterjesztés 6. számú mellékletét képező táblázat tartalmazza részletesen a TOP Plusz-1.3.2-23 kódszámú felhívásra benyújtandó pályázatok keretében megvalósítani kívánt fejlesztések listáját.

Javaslom, hogy a Tisztelt Közgyűlés a 6. sz. melléklet szerinti összefoglaló táblázat alapján határozza el az abban foglalt fejlesztések megvalósulását azzal, hogy a Közgyűlés hatalmazza fel a Városstratégiai, Idegenforgalmi és Sport Bizottságot a koncepcionális javaslatok jóváhagyására és az egyes pályázatok benyújtásának elhatározására.

1. **Javaslat a TOP Plusz Városfejlesztési Programterv módosításának elfogadására**

Tájékoztatom a Tisztelt Közgyűlést, hogy a 2021-2027 európai uniós ciklus programdokumentumainak tervezetei értelmében a Terület- és Településfejlesztési Operatív Program Plusz forrásai finanszírozzák az FVS városok fejlesztéseit is. A források elnyeréséhez a városnak el kellett készítenie a TOP Plusz Városfejlesztési Programtervet (TVP), amit a Közgyűlés a 241/2022.(VI.27.) Kgy.sz. határozatával elfogadott, majd a 192/2023. (V.25.) Kgy. számú határozatával, és a 265/2023. (IX.28.) Kgy. számú határozatával módosított.

A jelenleg aktuális TVP – mind a prioritások közötti megosztást, mind pedig a projekteket tekintve – felülvizsgálatra került, mely alapján a jelenleg hatályos TVP módosításra került az alábbiak szerint:

Tájékoztatom a Tisztelt Közgyűlést, hogy a TVP ismételt módosítása, pontosítása vált szükségessé az alábbiak szerint:

Szombathely Megyei Jogú Város Önkormányzatánál történt szerkezeti átalakítás következményeként változott az **FVS felelős szervezet kapcsolattartójának neve és elérhetősége**.

Az új kapcsolattartó:

* dr. Gyuráczné dr. Speier Anikó, Szombathely MJV Önkormányzata Városüzemeltetési és Városfejlesztési Osztály vezetője
* elérhetősége:
* email: [speier.aniko@szombathely.hu](mailto:speier.aniko@szombathely.hu)
* tel: 06-94/520-205

Az Európai Parlament és Tanács 2021/1060 RENDELET (CPR) 24. cikk (5) bekezdése alapján kezdeményeztük Szombathely Megyei Jogú Város részére rendelkezésre álló TOP Plusz keretének **prioritások közötti forrásátcsoportosítását**. A TOP Plusz 1. sz. módosítását a TOP Plusz Monitoring Bizottság 2024. október 17-én elfogadta, így Szombathely MJV Önkormányzat részére allokált energetikai forrás teljes összeggel a TOP Plusz 1. prioritásra került átcsoportosításra:

* az 1. prioritás összege 9,215 milliárd forintra emelkedett
* a TOP Plusz 2. prioritásra tervezett, fenntartható városfejlesztési eszköz keretében felhasználható forrás így 0 forintra módosul.

Az **Élhető vármegye** című 1. prioritási tengelyen nevesített projektek struktúrája az energetikai átcsoportosítás miatt változott, módosultak a projektek címei ill. ennek következményeként pontosításra kerültek a becsült forrásigények és indikátorértékek (a jelenlegi változatban a vállalt indikátorértékek zöme pozitív értékben módosul az előzőkhez képest).

A **Klímabarát vármegye** című 2. prioritási tengelyen szereplő projektek törlésre kerültek.

A **3. Gondoskodó vármegye** című prioritáson szereplő **ESZA** projektek vonatkozásában:

* pontosításra került a P3.V2. soron szereplő projekt címe: „Fenntartható városfejlesztéshez kapcsolódó identitás erősítő folyamatok támogatása, programok megvalósítása” helyett „Identitás erősítő folyamatok támogatása, programok megvalósítása”

A **3. Gondoskodó vármegye** című prioritáson szereplő **ERFA** projektek vonatkozásában:

* módosult a P3.V6. soron szereplő projekt címe: „Barátság és Hétszínvirág Óvoda fejlesztése Szombathelyen” helyett „Óvodafejlesztések Szombathelyen” és a hozzá rendelt indikátorérték
* pontosításra került a P3.V7. soron szereplő projekt címe „Szociális alapszolgáltatások fejlesztése” helyett „Szociális alapszolgáltatások minőségi fejlesztése”
* pontosításra kerültek a projektekhez rendelt indikátorértékek is

A **6. Versenyképes vármegye** című prioritási tengelyen szereplő projekt indikátorvállalása pontosításra került.

A fentiekben részletezett módosítások átvezetésre kerültek:

* a „**6. sz. A beruházások, akciók összesítő bemutatása**” című részfejezetben
* a „**4. ütemezés**” című részfejezetben
* az „**5. Indikátorvállalások**” című részfejezetben
* továbbá a 4. számú, „**FVS-TOP Plusz kapcsolat**” című táblázatban

Az Irányító Hatóság a TVP előzetes minőségbiztosítását elvégezte és a benyújtott módosításokat jóváhagyta.

Javaslom, hogy a Tisztelt Közgyűlést az előterjesztés 7. sz. melléklete szerinti végleges TOP Plusz Városfejlesztési Programtervet jóváhagyni szíveskedjen.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2024. november „ ”**

**/: Dr. Nemény András :/**

**I.**

**HATÁROZATI JAVASLAT**

**….…./2024. (XI. 28.) Kgy. számú határozat**

Szombathely Megyei Jogú Város Közgyűlése a „Bölcsődék fejlesztése Szombathelyen” című pályázattal kapcsolatos előterjesztést, koncepciótervet megtárgyalta, és a következő döntéseket hozza:

1. A Közgyűlés az előterjesztés 1. sz. mellékletét képező Koncepcionális javaslatot jóváhagyja, és elhatározza a támogatási kérelem benyújtását a TOP Plusz-3.4.1-23 azonosító számú, „Fenntartható humán infrastruktúra” című pályázati felhívásra, egyúttal felhatalmazza a Polgármestert a benyújtáshoz szükséges valamennyi dokumentum aláírására és a támogatási kérelem benyújtására, továbbá nyertes pályázat esetén a Támogatási Szerződés aláírására.
2. A Közgyűlés felkéri a polgármestert a végrehajtáshoz szükséges intézkedések megtételére.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 31., illetve folyamatos

**II.**

**HATÁROZATI JAVASLAT**

**….…./2024. (XI. 28.) Kgy. számú határozat**

Szombathely Megyei Jogú Város Közgyűlése az „Egészségügyi alapellátás fejlesztése” című pályázattalkapcsolatos előterjesztést, koncepciótervet megtárgyalta, és a következő döntéseket hozza:

1. A Közgyűlés az előterjesztés 2. sz. mellékletét képező Koncepcionális javaslatot jóváhagyja, és elhatározza a támogatási kérelem benyújtását a TOP Plusz-3.4.1-23 azonosító számú, „Fenntartható humán infrastruktúra” című pályázati felhívásra, egyúttal felhatalmazza a Polgármestert a benyújtáshoz szükséges valamennyi dokumentum aláírására és a támogatási kérelem benyújtására, továbbá nyertes pályázat esetén a Támogatási Szerződés aláírására.
2. A Közgyűlés felkéri a polgármestert a végrehajtáshoz szükséges intézkedések megtételére.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 31., illetve folyamatos

**III.**

**HATÁROZATI JAVASLAT**

**….…./2024. (XI. 28.) Kgy. számú határozat**

Szombathely Megyei Jogú Város Közgyűlése a „Gyermekjóléti és szociális alapszolgáltatások fejlesztése” című pályázattal kapcsolatos előterjesztést, koncepciótervet megtárgyalta, és a következő döntéseket hozza:

1. A Közgyűlés az előterjesztés 3. sz. mellékletét képező Koncepcionális javaslatot jóváhagyja, és elhatározza a támogatási kérelem benyújtását a TOP Plusz-3.4.1-23 azonosító számú, „Fenntartható humán infrastruktúra” című pályázati felhívásra, egyúttal felhatalmazza a Polgármestert a benyújtáshoz szükséges valamennyi dokumentum aláírására és a támogatási kérelem benyújtására, továbbá nyertes pályázat esetén a Támogatási Szerződés aláírására.
2. A Közgyűlés felkéri a polgármestert a végrehajtáshoz szükséges intézkedések megtételére.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 31., illetve folyamatos

**IV.**

**HATÁROZATI JAVASLAT**

**….…./2024. (XI. 28.) Kgy. számú határozat**

Szombathely Megyei Jogú Város Közgyűlése az „Óvoda fejlesztések Szombathelyen” című pályázattal kapcsolatos előterjesztést, koncepciótervet megtárgyalta, és a következő döntéseket hozza:

1. A Közgyűlés az előterjesztés 4. sz. mellékletét képező Koncepcionális javaslatot jóváhagyja, és elhatározza a támogatási kérelem benyújtását a TOP Plusz-3.4.1-23 azonosító számú, „Fenntartható humán infrastruktúra” című pályázati felhívásra, egyúttal felhatalmazza a Polgármestert a benyújtáshoz szükséges valamennyi dokumentum aláírására és a támogatási kérelem benyújtására, továbbá nyertes pályázat esetén a Támogatási Szerződés aláírására.
2. A Közgyűlés felkéri a polgármestert a végrehajtáshoz szükséges intézkedések megtételére.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 31., illetve folyamatos

**V.**

**HATÁROZATI JAVASLAT**

**….…./2024. (XI. 28.) Kgy. számú határozat**

Szombathely Megyei Jogú Város Közgyűlése a „Szociális alapszolgáltatások minőségi fejlesztése” című pályázattal kapcsolatos előterjesztést, koncepciótervet megtárgyalta, és a következő döntéseket hozza:

1. A Közgyűlés az előterjesztés mellékletét képező Koncepcionális javaslatot jóváhagyja, és elhatározza a támogatási kérelem benyújtását a TOP Plusz-3.4.1-23 azonosító számú, „Fenntartható humán infrastruktúra” című pályázati felhívásra, egyúttal felhatalmazza a Polgármestert a benyújtáshoz szükséges valamennyi dokumentum aláírására és a támogatási kérelem benyújtására, továbbá nyertes pályázat esetén a Támogatási Szerződés aláírására.
2. A Közgyűlés felkéri a polgármestert a végrehajtáshoz szükséges intézkedések megtételére.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 31., illetve folyamatos

**VI.**

**HATÁROZATI JAVASLAT**

**….…./2024. (XI. 28.) Kgy. számú határozat**

Szombathely Megyei Jogú Város Közgyűlése a TOP Plusz-1.3.2-23 kódszámú „Fenntartható városfejlesztés” című pályázati felhívásra benyújtandó pályázatokkal kapcsolatos előterjesztést megtárgyalta, és a következő döntést hozza:

A Közgyűlés az előterjesztés 6. sz. melléklete szerinti összefoglaló táblázat alapján elhatározza az abban foglalt fejlesztések megvalósulását azzal, hogy felhatalmazza a Városstratégiai, Idegenforgalmi és Sport Bizottságot a koncepcionális javaslatok jóváhagyására és az egyes pályázatok benyújtására vonatkozó döntés meghozatalára.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő:** folyamatos

**VII.**

**HATÁROZATI JAVASLAT**

**….…./2024. (XI. 28.) Kgy. számú határozat**

Szombathely Megyei Jogú Város Közgyűlése Szombathely TOP PLUSZ Városfejlesztési Programtervét az előterjesztés 7. sz. melléklete szerinti tartalommal jóváhagyja.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal